Λένι ο Βρομόστομος (ταινία)

Το Λένι ο Βρομόστομος (αγγλικά: Lenny) είναι μια αμερικανική βιογραφική δραματική ταινία του 1974 για τον κωμικό Λένι Μπρους, με πρωταγωνιστή τον Ντάστιν Χόφμαν και σκηνοθεσία του Μπομπ Φόσι. Το σενάριο του Τζούλιαν Μπάρι βασίζεται στο ομώνυμο θεατρικό του έργο.

 Πλοκή 
Η ταινία περνάει από διάφορες φάσεις της ζωής του Λένι Μπρους, συμπεριλαμβανομένων σκηνών από την ακμάζουσα περίοδο της ζωής του και την αντίστοιχη στην οποία ήταν ένας εξαντλημένος αγχωμένος καλλιτέχνης που, στο λυκόφως της ζωής του, χρησιμοποίησε το παίξιμό του σε νυχτερινό κέντρο διασκέδασης για να ξεσπάσει στις προσωπικές του απογοητεύσεις. Ο ανερχόμενος Μπρους έχει δεσμό με μια στρίπερ ονόματι Χάνι. Με οικογενειακές ευθύνες, ο Λένι ενθαρρύνεται να κάνει μια ένα «ασφαλές» νούμερο, αλλά δεν μπορεί να το κάνει. Διαρκώς μπαίνοντας σε μπελάδες για παραβίαση των νόμων περί άσεμνης συμπεριφοράς, ο Λένι αναπτύσσει ένα σχεδόν μεσσιανικό σύμπλεγμα που τροφοδοτεί τόσο την κωμική του ιδιοφυΐα όσο και το ταλέντο του για αυτοκαταστροφή. Εξαντλημένος από μια ζωή κυνηγώντας ανεμόμυλους, ο Λένι Μπρους πεθαίνει από υπερβολική δόση μορφίνης το 1966.

 Διανομή ρόλων 

 Ντάστιν Χόφμαν ως Λένι Μπρους
 Βαλερί Περίν ως Χάνι Μπρους
 Τζαν Μάινερ ως Σάλι Μαρ
 Στάνλεϊ Μπεκ ως Άρτι Σίλβερ
 Ράσελ Νόβικοφ ως θεία Μέμα
 Γκάρι Μόρτον ως Σέρμαν Χαρτ
 Γκάι Ρένι ως Τζακ Γκόλντμαν
 Άλντο Ντεμέο ως Δικαστικός Επιμελητής

 Παραγωγή 
Ο ρόλος της Χάνι Μπρους είχε αρχικά προσφερθεί στην Λίντα Ντέι Τζορτζ, που τον απέρριψε καθώς δεν ένιωθε άνετα με το γυμνό και το σκληρό θέμα της ταινίας.

 Κυκλοφορία 
Το Λένι ο Βρομόστομος έκανε πρεμιέρα στο Cinema Ι στη Νέα Υόρκη στις 10 Νοεμβρίου 1974 και απέφερε έσοδα ρεκόρ στις αίθουσες, 14.981 δολάρια την πρώτη ημέρα.

 Υποδοχή 

 Κριτική απάντηση 
Στο Rotten Tomatoes, η ταινία έχει βαθμολογία αποδοχής 88% βασισμένη σε 32 κριτικές. Η κριτική συναίνεση γράφει ότι: «Ο Ντάστιν Χόφμαν παίζει τον Λένι Μπρους με νευρική ενέργεια στην πλούσια στυλιζαρισμένη αφήγηση του Μπομπ Φόσι για την καριέρα και την πτώση του πρωτοπόρου κωμικού». Στο Metacritic, η ταινία διατηρεί βαθμολογία 61 στα 100, η οποία βασίζεται σε 9 αξιολογήσεις, υποδεικνύοντας «γενικά ευνοϊκές» κριτικές.

Ένας από τους λιγότερο ενθουσιώδεις κριτικούς της ταινίας ήταν ο Ρότζερ Ίμπερτ, που δήλωσε ότι: «Εκτός αν μπούμε πεπεισμένοι ότι ο Λένι Μπρους ήταν ένας σημαντικός ερμηνευτής, η ταινία δεν μας πείθει».

Το 2012, ο Βρετανός κριτικός ταινιών Μαρκ Κέρμοντ τοποθέτησε την ερμηνεία του Χόφμαν ως Λένι Μπρους στην όγδοη θέση σε ένα βίντεο με τις δέκα καλύτερες ερμηνείες του ηθοποιού.Archived at Ghostarchive and the : 

 Διακρίσεις 
ΒραβείοΚατηγορίαΥποψήφιος/οιΑποτέλεσμαΒραβεία Αμερικανικής Ακαδημίας ΚινηματογράφουΚαλύτερη ΤαινίαΜάρβιν Γουόρθ Καλύτερη ΣκηνοθεσίαΜπομπ Φόσι Α’ Ανδρικού ΡόλουΝτάστιν Χόφμαν Α’ Γυναικείου ΡόλουΒαλερί Περίν Καλύτερο Προσαρμοσμένο ΣενάριοΤζούλιαν Μπάρι Καλύτερη ΦωτογραφίαΜπρους Σέρτις Βραβεία Blue RibbonΚαλύτερη Ξενόγλωσση ΤαινίαΜπομπ Φόσι Βραβεία Βρετανικής Ακαδημίας Κινηματογράφου Α’ Ανδρικού ΡόλουΝτάστιν Χόφμαν Α’ Γυναικείου ΡόλουΒαλερί Περίν Πιο Υποσχόμενος Πρωτοεμφανιζόμενος σε Πρωταγωνιστικούς Ρόλους Φεστιβάλ Κινηματογράφου των Καννών Χρυσός ΦοίνικαςΜπομπ Φόσι Καλύτερη ΗθοποιόςΒαλερί Περίν Βραβεία Directors Guild of AmericaΕξαιρετικό Σκηνοθετικό Επίτευγμα σε ΤαινίεςΜπομπ Φόσι Χρυσές Σφαίρες Καλύτερος Ηθοποιός σε Ταινία – ΔράμαΝτάστιν Χόφμαν Καλύτερη Ηθοποιός σε Ταινία – ΔράμαΒαλερί Περίν Καλύτερη ΣκηνοθεσίαΜπομπ Φόσι Βραβεία National Board of ReviewΔέκα Καλύτερες Ταινίες Β’ Γυναικείου ΡόλουΒαλερί Περίν Βραβεία της Ένωσης Κριτικών Κινηματογράφου της Νέας ΥόρκηςΑ’ Ανδρικού ΡόλουΝτάστιν Χόφμαν Α’ Γυναικείου ΡόλουΒαλερί Περίν Β’ Γυναικείου Ρόλου Βραβεία Sant JordiΚαλύτερη Ξένη ΤαινίαΜπομπ Φόσι Βραβεία Writers Guild of AmericaΚαλύτερο Δράμα Προσαρμοσμένο από Άλλο ΜέσοΤζούλιαν Μπάρι 

 Home media 
Το Λένι ο Βρομόστομος κυκλοφόρησε σε DVD από την MGM Home Video την 1 Απριλίου 2003, σε μορφή ευρείας οθόνης Περιοχής 1, και από την Twilight Time (κατόπιν δόθηκε άδεια από την MGM και την 20th Century Fox Home Entertainment) ως Blu-ray ευρείας οθόνης Περιοχής 1 την 10η Φεβρουαρίου του 2015.

 Παραπομπές 

 Εξωτερικοί σύνδεσμοι 






Κατηγορία:Ταινίες παραγωγής United Artists
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ασπρόμαυρες ταινίες
Κατηγορία:Ταινίες του 1974